KOMMISSIONENS BESLUTNING af 28. oktober 1998 om dyresundhedsmæssige betingelser og udstedelse af sundhedscertifikat for fersk kød fra Falklandsøerne (meddelt under nummer K(1998) 3252) (EØS-relevant tekst) (98/625/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 97/79/EF (2), særlig artikel 14 og 16, og

ud fra følgende betragtninger:

Veterinærsagkyndige fra EF har under et besøg på Falklandsøerne konstateret, at dyresundhedssituationen her er lige så god som i medlemsstaterne, især hvad angår sygdomme, der kan overføres via kød;

Falklandsøernes veterinærmyndigheder har endvidere bekræftet, at øerne i mindst 12 måneder har været fri for mund- og klovesyge, kvægpest, afrikansk svinepest, smitsomt blæreudslæt hos svin og smitsom svinelammelse (Teschener syge);

der er ikke blevet vaccineret mod disse sygdomme i mindst 12 måneder;

Falklandsøernes myndigheder har givet tilsagn om at underrette Kommissionen og medlemsstaterne pr. telefax, telex eller telegram inden for 24 timer, hvis der bekræftes forekomst af en af de ovennævnte sygdomme, eller politikken for vaccination mod dem ændres;

de dyresundhedsmæssige betingelser og bestemmelserne om udstedelse af sundhedscertifikat bør tilpasses sundhedssituationen i det pågældende tredjeland;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader indførsel fra Falklandsøerne af fersk kød af kvæg, får og geder og enhovede husdyr, der opfylder kriterierne i sundhedscertifikatet i bilaget til denne beslutning.

2. Det ovennævnte certifikat skal ledsage sendingen og være behørigt udfyldt og underskrevet.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 302 af 31. 12. 1972, s. 28.

(2) EFT L 24 af 30. 1. 1998, s. 31.

BILAG

SUNDHEDSCERTIFIKAT vedrørende husdyrs sundhedstilstand for fersk kød (1) af kvæg, får og geder og enhovede husdyr, som sendes til Det Europæiske Fællesskab

>START GRAFIK>

Bemærkning til importøren: Dette certifikat tjener kun veterinærformål, og originaleksemplaret skal ledsage sendingen, indtil den ankommer til grænsekontrolstedet.

Bestemmelsesland:

Hygiejnecertifikatets nummer (2):

Afsendelsesland: FALKLANDSØERNE

Ministerium:

Kontor:

Ref. (kan udelades):

I. Identifikation af kødet

Kød fra:

(dyreart)

Stykkernes art:

Emballagens art:

Antal stykker eller kolli:

Nettovægt:

II. Kødets oprindelse

Det/de autoriserede slagteri(er)s adresse(r) og veterinære kontrolnummer/-numre (2):

Den/de autoriserede opskæringsvirksomhed(er)s adresse(r) og veterinære kontrolnummer/-numre (2):

Det/de autoriserede kølelagers/-lagres adresse(r) og veterinære kontrolnummer/-numre (2):

III. Kødets forsendelse

Kødet afsendes

fra:

(afsendelsessted)

til:

(bestemmelsesland og -sted)

med følgende transportmiddel (3):

(2) Kan udelades, når modtagerlandet tillader indførsel af fersk kød til andre formål end konsum i henhold til artikel 19, litre a), i direktiv 72/462/EØF og kapitel 10 i bilag I til Rådets direktiv 92/118/EØF.

(3) For jenbanevogne og lastbiler anføres registreringsnummer, for bulkcontainere containerens nummer og plombens nummer.

Afsenders navn og adresse:

Modtagers navn og adresse:

IV. Sundhedserklæring

Undertegnede embedsdyrlæge attesterer, at ovennævnte ferske kød stammer fra:

- dyr, der inden slagtning har opholdt sig på Falklandsøernes område i mindst tre måneder eller siden fødslen, hvis dyrene er under tre måneder gamle

- dyr fra bedrifter, der ikke har været omfattet af dyresundhedsmæssige foranstaltninger som følge af udbrud af fåre- eller gedebrucellose inden for de seneste seks uger, når det drejer sig om fersk kød af får og geder.

Udfærdiget i ,

(sted)

den

(dato)

Stempel (1)

(embedsdyrlægens underskrift) (1)

(navn med blokbogstaver, titel og stillingsbetegnelse) (1)

(1) Underskriften og stemplet skal have en farve, der afviger fra påtrykkets farve.

>SLUT GRAFIK>

(1) Fersk kød: alle dele af tamkvæg, -får og -geder og enhovede husdyr, der er egnet til konsum, og som ikke er blevet underkastet nogen behandling, der forlænger holdbarheden. Dog betragtes kølet og frosset kød som fersk kød.